които обосновават започването на частично междинно преразглеждане, Комисията започна частично междинно преразглеждане съгласно член 11, параграф 3 и член 13, параграф 4 от основния регламент с известие, публикувано в Официален вестник на Европейския съюз
 (5) („известие за започване“). Това частично междинно преразглеждане беше ограничено до проучване на възможността за освобождаване от действащите мерки с разширен обхват по отношение на заявителя.
 1.4. Заинтересовани страни
 (8)
 Комисията официално уведоми заявителя, представителите на Малайзия и на Китайската народна република и сдружението на производителите в Съюза за започването на частичното междинно преразглеждане. На заинтересованите страни беше предоставена възможността да изложат становищата си в писмен вид и да поискат да бъдат изслушани в срока, посочен в известието за започване на процедурата. Отзова се единствено заявителят. Не беше поискано изслушване.
 (9)
 С цел получаване на информацията, която счита за необходима за своето разследване, Комисията изпрати въпросник на заявителя, който не отговори в рамките на посочения за целта срок.
 2. ОТТЕГЛЯНЕ НА ИСКАНЕТО И ПРЕКРАТЯВАНЕ НА ПРОЦЕДУРАТА
 (10)
 На 18 юни 2013 г. заявителят оттегли искането си за частично междинно преразглеждане на действащите мерки с разширен обхват. Заявителят посочи, че не е в състояние да предостави на Комисията данните, поискани във въпросника по отношение на неговите свързани дружества. Освен това според заявителя крайният срок за представяне на попълнения въпросник е твърде кратък. Не беше подадено обаче обосновано искане за удължаване на срока за попълване на въпросника.
 (11)
 Предвид оттеглянето на искането бе проучено доколко обосновано е да се продължи разследването на преразглеждането ex officio. Службите на Комисията не откриха убедителни доводи в полза на твърдението, че прекратяването би било в противоречие с интереса на Съюза. Въз основа на това разследването в рамките на преразглеждането следва да бъде прекратено.
 (12)
 Заинтересованите страни бяха информирани за намерението за прекратяване на разследването в рамките на преразглеждането и им беше предоставена възможност да направят коментар. Коментари не бяха получени.
 (13)
 Поради това се стига до заключението, че частичното междинно преразглеждане на антидъмпинговите мерки върху вноса на някои скрепителни елементи от желязо или стомана с произход от Китайската народна република, чийто обхват е разширен до вноса на някои скрепителни елементи от желязо или стомана, изпращани от Малайзия, с деклариран или не произход от Малайзия, следва да се прекрати без изменение на действащите антидъмпингови мерки с разширен обхват,
 ПРИЕ НАСТОЯЩИЯ РЕГЛАМЕНТ:
 Член 1
 Частичното междинно преразглеждане на антидъмпинговите мерки върху вноса на някои скрепителни елементи от желязо или стомана с произход от Китайската народна република, които обхващат вноса на някои скрепителни елементи от желязо или стомана, изпращани от Малайзия, с деклариран или не произход от Малайзия, започнато съгласно член 11, параграф 3 и член 13, параграф 4 от Регламент (ЕО) No 1225/2009, се прекратява без изменение на действащите антидъмпингови мерки с разширен обхват.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 22 октомври 2013 година.
 За Съвета
 Председател
 L. LINKEVIČIUS
 (1) ОВ L 343,